রাশিয়ায় পুতিনই সর্বেসর্বা। অদ্ভুত এক কৌশলে রাশিয়াকে হাতের মুঠোয় রেখেছেন পুতিন। যেকোনো সিদ্ধান্ত তিনি একাই নিতে পারেন। কেবল রাশিয়াতেই নয়, চাইলে বিশ্বের যেকোনো দেশ নিয়েই নিজের মতো করে খেলতে পারেন পুতিন। মার্কিন সাংবাদিক ও লেখক ফরিদ জাকারিয়া বলেন, পুতিন তাঁর দেশ রাশিয়াকে বোঝেন। বিশ্বব্যবস্থাকেও বোঝেন। ক্ষমতা কীভাবে ব্যবহার করতে হয়, তা ভালো করেই জানেন এই নেতা। আর তাই একসময়ের শত্রু যুক্তরাষ্ট্রকে তিনি নিয়েছেন হাতের মুঠোয়। নির্বাচনে হ্যাকিংয়ের মাধ্যমে পুতিন ট্রাম্পকে ক্ষমতায় এনেছেন বলে বাতাসে খবর রয়েছে। ট্রাম্পও যেন পুতিনে মুগ্ধ।